kuusirbi slepis  laperdas öine taevas  volbrile vastu    ------    pilvedelt pudenes selgust  õitsvale merele  palsamit  katkisele rannajoonele    selgust ja udu    ning seda polegi nii vähe  sest katkimurtud jooni  ei saa terveks teha    ainult veidi tohterdada    ------    mu väikse  kõrbete näoga kassi  pehme karvane  raskus  pühitseb mind  päevast päeva    sest mu väikese kassi  igas karvas  on koos kõik  me punased õhtud  ja valged hommikud    ja see hoiab  mind kukkumast  tänase ja homse vahele    täpselt karvapealt